На основу члана 15. тачке 33. Статута Градске општине Стари град („Службени лист града Београда“, број 4/2014 – други пречишћен текст, 25/2015, 94/2016, 75/2017, 105/2018, 73/2019, 3/2020 и 117/2020) и Меморандума о сарадњи закљученог дана 01.08.2022. године између Градске општине Стари град, Министарства за људска и мањинска права и друштвени дијалог и Немачке организације за међународну сарадњу (ГИЗ), програм „Инклузија Рома и других маргинализованих група у Србији“:

**ГРАДСКА ОПШТИНА СТАРИ ГРАД**

**упућује**

**ЈАВНИ ПОЗИВ**

Високо образованим припадницима ромске националне мањине за ангажовања  у оквиру програма

„Подстицање запошљавања високо образованих Рома и Ромкиња у јединицама локалне самоуправе“

Министарство за људска и мањинска права и друштвени дијалогу сарадњи са програмом Немачке организације за међународну сарадњу (ГИЗ) „Инклузија Рома и других маргинализованих група у Србији“ као и партнерима Канцеларијом за Инклузију Рома Аутономне Покрајине Војводине и Удружењем ромских студената, иницирало је и покренуло програм „Подстицање запошљавања високо образовних Рома и Ромкиња у јединицама локалне самоуправе“.

Програм је покренут и конципиран са циљем подстицања запошљавања/радног ангажовања високо образованих Рома и Ромкиња у јединицама локалне самоуправе у струци за коју је стечена академска и струковна врста квалификације, односно шести и седми ниво квалификације.

Градска општина Стари град је потписала Меморандум о сарадњи са Министарство за људска и мањинска права и друштвени дијалог и Немачком организацијом за међународну сарадњу (ГИЗ) „Инклузија Рома и других маргинализованих група у Србији“ као и са Удружењем ромских студената, ради ангажовања 3 (троје) високо образованих припадника ромске националне мањине у Градској општини Стари град.

**Услови ангажовања:**

-  Кандидат треба да се изашњава као припадник/ца ромске националне мањине
-  Стечено високо образовање на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету

**Начин подношења пријава**

Пријаве се подносе путем електронске поште на е-адресу: ndodic@starigrad.org.rs у року од седам дана од дана објављивања јавног позива на интернет страни Градске општине Стари град Благовременим ће се сматрати све пријаве које стигну **до 07.10.2022. године до 15:00 часова**.

**Садржај пријаве**

Пријава са биографијом на српском језику, поред осталог мора садржати: име и презиме кандидата, адресу становања, податке о образовању, изјаву да се изјашњава као припадник ромске националне мањине, која се саставља у слободној форми, податке о евентуалном стручном усавршавању и податке о евентуалним посебним областима знања, контакт адресу, е-адресу и телефон кандидата.

**Избор кандидата**

Пријаве свих кандидата који задовољавају горе наведене услове биће оцењиване у складу са потребама посла, а само кандидати који уђу у ужи избор биће позвани на интервју, који ће бити одржан дана 08. 10. 2022. године у 12:00 часова, у просторијама Градске општине Стари град.

 **Радно ангажовање**

Са изабраним кандидатима биће закључен Уговор о похађању радне праксе у оквиру Програма подстицања запошљавања високо образованих Рома и Ромкиња у јединицама локалних самоуправа, на период од 3 (три) месеца.